Sleeping with the Enemy

Iste ye un articlo sobre una cinta estausunidense de cine de suspenso de 1991; ta atros usos, se veiga Sleeping with the Enemy (desambigación).

Sleeping with the Enemy (títol orichinal en anglés, en aragonés Dormindo con l'enemigo; estrenada en Aragón con o títol en castellano de Durmiendo con su enemigo, Dormindo con o suyo enemigo en aragonés) ye una cinta de cine d'intriga psicolochico neo-noir dramatico de cine estausunidense de l'anyo 1991 dirichida por Joseph Ruben seguntes un guión adaptau por Ronald Bass basau en Sleeping with the Enemy, una novela de Nancy Price publicada en 1987. La Banda Sonora Orichinal ye obra de Jerry Goldsmith y la dirección de fotografía un treballo de John Lindley. Participan en a cinta, entre d'atros, os actors Julia Roberts, Patrick Bergin, Kevin Anderson y Elizabeth Lawrence.

A cinta s'ambienta en os anyos 1990 en Iowa y Massachusetts y se filmó en os estaus de Carolina d'o Norte y Carolina d'o Sud. S'estrenó en os cines d'Estaus Unius l'8 de febrero de 1991, en recebindo criticas negativas. Tanimientres, tenió prou exito de publico, en recaudar 175 millons de dólars frent d'os 19 millons que teneba de presupuesto. Antiparte, batió lo récord de recaudo ta una cinta con protagonista principal femenina en o suyo primer cabo de semana, con un recaudo de 13 millons de dólars, superando lo récord que dica l'inte teneba Aliens, con 10 millons.

 Argumento 
Laura Burney ye una muller con una vida aparentment idilica con un matrimonio perfecto con Martin, un exitoso asesor d'inversions de Boston y vive en una polida casa chunto a la mar. Tanimientres, dezaga d'o exterior atractivo y escantador de Martin se troba en realidat una personalidat obsesiva y controladora que abusa fisicament, emocional y sexual de Laura mientres las cuatro anyadas que han pasau dende la suya voda; y dimpués d'abusar-ne, la banya y la cubre con flors y regalos.

Bel día Martin accepta la invitación d'un d'os suyos vecins, un medico, ta navegar una nueit con o suyo barco, encara que sabe que Laura tien acuafobia, ye decir, que li fa cera l'augua. Mientres a navegación nocturna esclata una tronada y Martin y o medico luitan ta mantener o barco a flote. Laura desaparixe en a mar dimpués d'una ola, aparentment incapable de nadar. Encara que a Coast Guard rechira la mar, no troban o suyo cadavre y finalment consideran que ha muerto afogada en a mar. Martin s'amuestra desconhortau con a suya perdida.

Sindembargo, Laura no ha muerto, so que ye viva. Secretament, Laura aprendió a nadar superando la suya fobia a l'augua y planeyó finchir la suya muerte aproveitando la tronada ta fuyir d'os abusos de Martin. Nadó dica la placha debant d'a suya casa y en dentrar talló lo suyo cabello, se ponió una peluca, pilló os diners que teneba escondius y marchó enta la gara d'autobús ta dirichirse enta Cedar Falls, en Iowa. Li heba dito a Martin que Chloe, su mai, heba muerto; pero en realidat su mai, encara que con ceguera y con un derrame cerebral, ye viva y Laura l'ha levau enta una residencia en Iowa amán de Cedar Falls en preparación d'a suya propia fuchida.

En plegar en Cedar Falls, Laura refa la suya vida. Adopta un nuevo nombre, Sara Waters, loga una casa y troba un treballo. Bien luego lo suyo nuevo vecín, Ben Woodward, un profesor de teatro d'a escuela local, siente atracción por Laura y finalment tienen una cita, pero cuan preba un acercamiento fisico, Laura / Saura lo refusa y li diz que marche. Ben para cuenta que Laura amaga bel pasau problematico y finalment Laura li confiesa que heba fuyiu d'un matrimonio a on padeixeba abusos.

Casualment Martin troba en a suya casa bellas pistas que li fan sospeitar que Laura ye viva. Y ixo se confirma cuan troba en o ixauguadero l'aniello de voda de Laura, que ella heba aventau por o WC. Marcha enta l'asilo a on yera internada la mai de Laura ta prebar de trobar-ie bella pista sobre Laura pero en l'asilo li dicen que la mai no heba muerto, so que Laura la heba portau enta la suya casa con o suyo mariu. Decide contractar uns detectives y finalment troba la pista d'o nuevo asilo de Chloe. Cuan pregunta en o nuevo asilo, li dicen que un choven acaba de visitar a Chloe y Martin comprende que ixe choven ye la propia Laura. Investigando finalment troba la residencia de Laura y tamien conoix a existencia de Ben, qui mica en mica ye repuntando la suya relación con Laura. En aproveitando l'ausencia de Laura, Martin dentra en a casa y deixa pistas que fará que Laura veiga que él l'ha trobau ta que experimente terror en asperando-lo. Y finalment se presenta debant de Laura ta castigar-la por a suya fuyida.

 Elenco Sleeping with the Enemy en Internet Movie Database. 
 Actor  Papel  Notas  Julia Roberts  Laura Burney / Sara Waters   Patrick Bergin  Martin Burney   Kevin Anderson  Ben Woodward   Elizabeth Lawrence  Chloe Williams   Kyle Secor  Fleishman   Claudette Nevins  Dr. Rissner   Tony Abatemarco  Locke   Marita Geraghty  Julie   Harley Venton  Garber   Nancy Fish  Muller an l'autobús   Sandi Shackelford  Edna   Bonnie Johnson  Mrs. Nepper   Graham Harrington  Mosén   John Ward  Estudiant en o teatro   Sharon J. Robinson  Enfermera Sharon   John Lindley   No acreditau Patt Noday  Mesache en o parque d'atraccions  No acreditau Ron Reedy  Medico  No acreditau

 Premios 
 Premio  Calendata  Edición  Categoría  Premiau  Notas Premios BMI  1992    BMI a la Millor Banda Sonora  Jerry Goldsmith  Premios YoGa  /  Ganadors d'a 3era edición d'os Premios YoGa en a web oficial d'os premios. 1992   3era edición YoGa a la Pior Cinta Forana  Sleeping with the Enemy  Premios Saturn  1992  18ena edición Nominada a lo Saturn a la Millor Cinta de Terror Sleeping with the Enemy  1992  18ena edición Nominada a lo Saturn a la Millor Actriz Julia Roberts  1992  18ena edición Nominau a lo Saturn a lo Millor Actor Segundario Patrick Bergin  1992  18ena edición Nominau a lo Saturn a la Millor Banda Sonora Orichinal Jerry Goldsmith 

 Critica 
En estrenar-se la cinta, remató con as doce semanas que portaba estando Home Alone la cinta con mas recaudo. Pat H. Broeske: Weekend Box Office: "Sleeping", "L.A." Knock "Home" Out, en Los Angeles Times. En total, recaudó 101,599.005 dólars en Estaus Unius y 73,400.000 dólars mas en o resto d'o mundo, estando asinas un exito por o suyo recaudo. En o Reino Uniu s'estrenó o 12 d'abril de 1991 y en o primer cabo de semana yera en segunda posición dezaga de Highlander II: The Quickening, continando en segunda posición en o siguient cabo de semana.

Tanimientres, a critica especializada no estió tan favorable. Asinas, Roger Ebert comentaba que: Roger Ebert: Sleeping with the Enemy, 8 de febrero de 1991.

En SensaCine, Eulàlia Iglesias diz que: Eulàlia Iglesias: Durmiendo con su enemigo. Me casé con un psicópata, en SensaCine.

 Se veiga tamién 
 Cine en 1991.
 Cintas de 1991.

 Referencias 

 Vinclos externos 
  Sleeping with the Enemy en Internet Movie Database.
  /  Sleeping with the Enemy en FilmAffinity.
  Sleeping with the Enemy en Rotten Tomatoes.
  Sleeping with the Enemy en AllMovie.
  Sleeping with the Enemy en Box Office Mojo.
  Sleeping with the Enemy en Allociné.

Categoría:Cintas ambientadas en Iowa
Categoría:Cintas ambientadas en Massachusetts
Categoría:Cintas ambientadas en os anyos 1990
Categoría:Cintas con banda sonora orichinal de Jerry Goldsmith
Categoría:Cintas con dirección de fotografía de John Lindley
Categoría:Cintas con guión de Ronald Bass
Categoría:Cintas con montache de George Bowers
Categoría:Cintas d'Estaus Unius
Categoría:Cintas de cine de drama
Categoría:Cintas de cine d'intriga
Categoría:Cintas dirichidas por Joseph Ruben
Categoría:Cintas en anglés
Categoría:Cintas interpretadas por Elizabeth Lawrence
Categoría:Cintas interpretadas por Julia Roberts
Categoría:Cintas interpretadas por Kevin Anderson
Categoría:Cintas interpretadas por Patrick Bergin
Categoría:Cintas producidas por Leonard Goldberg
Categoría:Cintas rodadas en Carolina d'o Norte
Categoría:Cintas rodadas en Carolina d'o Sud